da da en da da da da da da da da da da da da da da da da nl nb da da da nl da da da en da en da da da nb tr da nn en en nb
Skal statsborgerskab kunne fjernes med et klik? - Allan Ohms
Allan Ohms Input i samfundsdebatten.
Mere om mig – hvem skriver bloggen
Skrevet af: Allan Ohms den 27. oktober 2019 i Advokat, jura & retssikkerhed, Debat, politik & samfund Skriv en kommentar 1,482 visninger 0
Statsborgerskab. Er der overhovedet nogen grund til at interessere sig for ”retssikkerhed”? Sådan kan travle mennesker tænke og årsagen hertil er, at vi i Danmark er vokset op med tilliden til, at vi har retssikkerhed som en selvfølge og som et umisteligt gode. Sådan er det bare ikke længere og i disse dage ser vi det seneste bevis herpå: loven, der gør det muligt at fratage personer med dobbelt statsborgerskab deres danske statsborgerskab. Loven er møntet på bavianer, som ingen af os har sympati for og det kan være med til at forklare, at regeringen har fundet det rigtigt i ly af efterårsferien at agere som vi ser: et frontalangreb på retssikkerhed og demokrati pakket ind i tomme floskler og arrogance. Og på at fornuftige politikere som f.eks. Venstres Jan E. Jørgensen har bakket op om dette.
Lovforslaget blev sendt i høring mandag i efterårsferien og med en svarfrist på kun én uge. Alle er enige om, at der bør gives fire uger til høring af lovforslag. Fremgangsmåden er yderst kritisabel og når hertil lægges, at forslaget handler om noget så væsentligt som ønsket om at gøre det muligt at fjerne et dansk statsborgerskab med et klik, så bliver det så surrealistisk at Trumps tweets kommer til at fremstå som nærmest fornuftige og afbalancerede.
Lovforslagets idé – og nu den vedtagne lov – om retten til administrativt at fjerne et dansk statsborgerskab er en nedgørelse af værdien af dette statsborgerskab. Det er en respektløs tanke, som vil devaluere statsborgerskabet. ”duer ikke, væk med et klik”, foreslår regeringen. Dette skal så endog ske med tilbagevirkende kraft, hvilket i sig selv er uhørt i et retssamfund.
Dette at få frataget et statsborgerskab kan måske være en administrativ klik-ting i en bananrepublik, men det er ikke en retsstats værdig. Et så dybtgående personligt indgreb bør aldrig kunne foregår administrativt, men kun ved domstolene – sådan som det gælder i dag.  Danmark er en retsstat og vi skal ikke have et system, hvor ministeren den ene dag er lovgiver og den næste dag dommer. Vi skal respektere magtens tredeling og det gør vi ikke, hvis Folketinget vedtaget lovforslaget. Et farvel til magtens tredeling kan åbne en ladeport til en udvikling, som vi ikke kan ønske os i et demokratisk land. Grundlovens § 3 lyder: ”Den lovgivende magt er hos kongen og Folketinget i forening. Den udøvende magt er hos kongen. Den dømmende magt er hos domstolene”.
Høringsfasen blev reduceret til ingenting og man gav slet ingen mulighed for en bred samfundsdebat om dette meget vidtgående forslag, som sætter vores demokrati og retsstat under et markant pres. Bjørn Elmquist har kaldt lovforslaget ”uacceptabelt” og ”ondartet”. Eva Smith har kaldt forslaget på kant med grundloven og mener, at hvis Danmark begynder at sælge ud af vore fundamentale retsprincipper, så går vi for alvor terrorismens ærinde. Berlingskes Tom Jensen har påtalt dette brud på ordentlighed og ansvarstagning. Flere andre er på samme linje, men lovmøllen maler og efterårsferien er slut, så mon de mange advarsler vil hjælpe? Der kan skrives en længere juridisk afhandling om lovforslagets juridisk/tekniske svagheder og om den mulige konventionsstridighed.
I sidste øjeblik blev der derfor stemt for et ændringsforslag, så det nu er muligt at få dispensation, så længe borgeren har en god grund til ikke at have nået fristen. Derudover kom er der indsat en såkaldt solnedgangsklausul i loven. Dermed har loven fået en udløbsdato, så den skal op til behandling i Folketinget igen inden sommeren 2021. Der skal den vedtages igen, hvis den fortsat skal gælde. det ændrer ikke ved, at man her har begået et frontalangreb på grundlovens § 3. Hvad bliver det næste – glidebanen er farlig.
Socialdemokratiet, Venstre, Dansk Folkeparti, de konservative, Nye Borgerlige og Liberal Alliance stemte for. Efter min mening er det en skandale. De radikale, Enhedslisten og Alternativet stemte imod. SF stemte hverken for eller imod. Det er ligeså stor en skandale.
Det er ikke mit ærinde på denne plads. Her vil jeg gerne rejse spørgsmålet: risikerer vi, at retssikkerheden udvaskes og forsvinder? Får vi polske tilstande i Danmark? Det ønsker ingen, men hvis vi i kollektiv tavshed sukker og i stilhed lader Folketinget vedtage dette lovforslag – sådan som det er sket – så har vi taget et skridt i den beskrevne vanvidsretning. Vil vi stå ved det? Eller vil vi hver for sig tage medansvar og meddele vores politikere på tinge, at det her er en ommer, som bør beklages og aldrig gennemføres i den foreslåede form.
Vil du være med til det? Eller vil du blindt og uden grund stole på, at retssikkerhed er en naturgiven og umistelig værdi? Pas på – jeg ved fra mit virke som advokat, at det gør hamrende ondt på de mennesker, der ukritisk har denne tro og som – når de en enkelt gang i deres liv – bliver part i en sag opdager, at her var der ikke den retssikkerhed, som vi havde troet på hele livet igennem.
Tegning: Jens Hage i Berlingske 28. oktober 2019
Forrige: Fem stjerner til Thomas K. Olsen fra Audi Gladsaxe
Næste: Humor, tillid og værdier og Forum Advokater
Advokat advokater Chris Macdonald CSR CSR - virksomheders samfundsansvar Danmark Debat Digte Erhvervslivet Etik Ferie Festival Folkekirken Folkemødet Folketinget Forum Advokater Fri proces Fritid Gode råd innovation Italien Jura kirke Kultur Kunst livet Mediation Mennesker Menneskerettigheder Mindfulness Motion Musik oplevelser Politik Presse og medier Retssikkerhed Roskilde Roskilde Festival samfund Samfundsansvar tanker Tanker Tro Udvikling Verden
Advokat, jura & retssikkerhed
Debat, politik & samfund
Erhverv, produkter & CSR
I form & slib saven
Kirke, tro & tanker
Kunst, kultur & oplevelser
Arkiv Vælg måned november 2020  (1) oktober 2020  (1) september 2020  (1) august 2020  (1) maj 2020  (2) april 2020  (3) marts 2020  (1) december 2019  (1) oktober 2019  (2) september 2019  (2) august 2019  (3) juli 2019  (3) maj 2019  (1) april 2019  (2) februar 2019  (2) januar 2019  (7) december 2018  (1) november 2018  (4) oktober 2018  (3) september 2018  (4) juli 2018  (3) maj 2018  (3) april 2018  (2) marts 2018  (4) februar 2018  (3) januar 2018  (3) december 2017  (1) november 2017  (1) oktober 2017  (2) september 2017  (1) august 2017  (1) juli 2017  (6) juni 2017  (3) maj 2017  (1) april 2017  (6) marts 2017  (1) februar 2017  (5) januar 2017  (8) december 2016  (6) november 2016  (2) oktober 2016  (5) september 2016  (2) august 2016  (3) juli 2016  (6) juni 2016  (3) maj 2016  (2) april 2016  (4) marts 2016  (4) februar 2016  (3) januar 2016  (11) december 2015  (6) november 2015  (7) oktober 2015  (4) september 2015  (4) juli 2015  (3) juni 2015  (1) maj 2015  (2) april 2015  (9) marts 2015  (6) februar 2015  (6) januar 2015  (2) december 2014  (5) november 2014  (5) oktober 2014  (9) september 2014  (9) august 2014  (3) juli 2014  (3) juni 2014  (7) maj 2014  (5) april 2014  (6) marts 2014  (3) februar 2014  (8) januar 2014  (7) december 2013  (15) november 2013  (15) oktober 2013  (8) september 2013  (12) august 2013  (14) juli 2013  (17) juni 2013  (25) maj 2013  (11) april 2013  (5) marts 2013  (5) februar 2013  (13) januar 2013  (12) december 2012  (4) november 2012  (5) oktober 2012  (7) september 2012  (6) august 2012  (4) juli 2012  (17) juni 2012  (13) maj 2012  (18) april 2012  (3) marts 2012  (7) februar 2012  (6) januar 2012  (13) december 2011  (21) november 2011  (22) oktober 2011  (41) september 2011  (45) august 2011  (49) juli 2011  (55) juni 2011  (30) maj 2011  (46) april 2011  (35)
Følg mig på Facebook
Powered by WordPress | Leveret af Groubee
© Copyright 2016, All Rights Reserved